VIRÁGOS, TISZTA PORTA 2026.
Városunk szépítése, az ingatlanok és közterületek gondozása közös ügyünk. A rendezett, virágos porták nemcsak az ott élők környezetét teszik szebbé, hanem egész városunk arculatához is hozzájárulnak.
A Virágos, Tiszta Porta pályázat 2009-ben indult, és azóta minden évben lehetőséget ad a veresegyháziaknak, hogy megmutassák gondozott kertjeiket, portáikat.
Idén három kategóriában lehetett pályázni: társasházak; családi házak, sorházak, hétvégi házak; valamint intézmények. 2026-ban összesen 56 pályázat érkezett.
Az értékelés során a rendezett, gondozott, esztétikus és virágzó kerteket, portákat keresték. A Fenntartható Fejlődés Bizottság által létrehozott munkacsoport valamennyi pályázó portáját személyesen megtekintette, majd egységes szempontok alapján választotta ki a díjazottakat.
A pályázatra benevezett valamennyi porta mögött munka és odafigyelés van, ezért idén minden pályázónak köszönetünket fejezzük ki. A kisplasztika és emléklap mellett jelképes összegű kertészeti utalvánnyal is elismerjük a munkájukat, és további kertészkedésre ösztönözzük őket.
TÁRSASHÁZAK KATEGÓRIA
I. helyezett: Kertész u. 2. sz. alatti társasház
Közös képviselő: Lengyelné Szabó Gabriella
II. helyezett: Jókai u. 2/A. sz. alatti társasház
Közös képviselő: Orosz Rita
III. helyezett: Szent Erzsébet krt. 13. sz. alatti társasház
Közös képviselő: Lengyelné Szabó Gabriella
CSALÁDI HÁZAK, SORHÁZAK, HÉTVÉGI HÁZAK KATEGÓRIA
I. helyezett: Sárkány Péter – Hétvezér utca 12–14.
Megosztott II. helyezés:
· Keresztély Adrienne – Tinódi Lantos Sebestyén utca 28/A.
· Fejes László és Fejesné Kajuha Ágnes – Kútfő utca 71.
Megosztott III. helyezés:
· Révész Sándor – Harcsa utca 50.
· Kovács Viktória és Lénárt Károly – Paskom utca 1.
Minikert különdíj: Frombach Gabriella – Bercsényi utca 7/A.
Legszebb utcafront különdíj: Jusztus Zsolt – Vadrózsa utca 14.
Legszínesebb, legvirágosabb kert különdíj: Fábián-Tamása Tímea – Tinódi Lantos Sebestyén utca 3.
Példás családi kert különdíj: Kertész Zoltán és családja – Bihari János utca 10/D.
A legharmonikusabb kert különdíj: Juhász Györgyi és Mádi Csaba – Országbíró utca 8.
INTÉZMÉNYEK KATEGÓRIA
I. helyezett: Kéz a Kézben Óvoda 3. sz. Tagóvoda – Piros Óvoda
II. helyezett: Kéz a Kézben Óvoda 1. sz. Tagóvoda – Zöld Óvoda
Gratulálunk valamennyi pályázónak és díjazottnak! Köszönjük, hogy munkájukkal hozzájárulnak Veresegyház szebbé, rendezettebbé és zöldebbé tételéhez.
Jövőre ismét várjuk a szép porták jelentkezését!

